Utvendig solskjerming

**Utvendig solskjerming** (engelsk: *brise soleil*, som er fransk for «solbryter») er solskjerming som avleder eller absorberer sollys *før* det kommer inn i bygningen, og dermed reduserer solvarmefaktoren (varmeøkning på grunn av infrarød stråling) inni bygningen. Bare utvendig solskjerming er effektiv mot innslipp av varmestråling. 

Utvendig solskjerming er aktuelt på fasader med store mengder glass på solsiden for å hindre overoppheting når det er sol. Takutstikk gir naturlig solskjerming, mens på steder som mangler takutstikk kan det være aktuelt med ettermontering av for eksempel markise, glidegardin eller pergola med lamelltak. Enkelte typer solskjerming har lameller som er vinklet slik at sommersol med høy vinkel stoppes, mens lav vintersol slippes gjennom for å gi litt solvarme.

## Arkitektur
Utvendig solskjerming kan variere fra enkle betongvegger (popularisert av Le Corbusier i Palace of Assembly) til forseggjorte vingelignende mekanismer (Santiago Calatrava for Milwaukee Art Museum), eller mekaniske og mønsterskapende som på Institut du Mon Nouvel Arabe.

## Typer
Det finnes flere typer utvendig solskjerming. Noen eksempler er:

* Takutstikk: Naturlig solskjerming. I leilighetsbygg kan dette for eksempel være terrassen i etasjen over.
* Glidelåsgardin (*zip screen*, *zipscreen*, *glidelåsscreen*, *glidegardin*) er en utvendig rullegardin med glidelås på hver side. Kan brukes fra små til store vindu, stikker minimalt ut fra fasaden, og tåler vær og vind bra.
* Skjerm uten glidelås (*screen*): En enklere utvendig rullegardin. Tåler ikke vind like bra, og anbefales bare på små vindu.
* Markise: Et uttrekkbart «tak» som går ut fra veggen. Lang arm og stort vindutsatt areal krever solid montering i spikerslag, for eksempel stendere. Var et av de første solskjermingsproduktene på markedet.
* Utvendig persienne: Ligner på innvendige persienner, men av metall i kraftigere dimensjoner. Gir mulighet for å regulere hvor mye lys som slipper inn ved å endre vinkelen på strimlene. Kan lage en del støy når de går opp og ned, eller rasle når det er mye vind, men det finnes støydempende ekstrautstyr. Kan være horisontale eller vertikale (lameller).
* Vinduslem: En luke som kan stenges over et vindu. Har historisk vært vanlig i middelhavsarkitektur, men er i dag hovedsakelig brukt som dekorasjon av husets fasade.

## Galleri

Millennium_Point_Exterior.jpg|Millennium Point, Birmingham, UK: Halvparten av fasaden har utvendige persienner

L'Umbracle, L'Hemisferic & Palau de les Arts.JPG|City of Arts and Sciences, Valencia: brise soleil at the L'Hemisfèric

Milwaukee Art Museum 1 (Mulad).jpg|Den flyttbare Burke brise soleil på Quadracci Pavilion i Milwaukee Art Museum, som lukker seg ved solnedgang

MESP4.jpg|Gustavo Capanema Palace i Rio de Janeiro

MESP1.JPG|Nordre fasade av Gustavo Capanema Palace

2023-0323-Harvard-Carpenter_Center_for_the_Visual_Arts-04-NW_view.jpg|The Carpenter Center for the Visual Arts

New_York_Times_Building_0210.JPG|The New York Times Building av Renzo Piano
Casa Curutchet 02.jpg|Curutchet House by Le Corbusier, sett fra innsiden


## Se også
* Lavenergihus, hus med lite energibehov
* Solskjerming, gardin eller bygningselement hvis funksjon er å blokkere solen
* Markise, uttrekkbar solskjerming over vindu, dør eller veranda
* Pergola
* Mashrabiya, tradisjonell solskjerming fra den islamske verden
* Sudare tradisjonell japansk solskjerming

## Referanser